《吊齐斋先生尚书文节倪公》
宋代·程公许

披襟白苹风，荡桨碧澜月。
若下酒可斟，顾渚茗堪啜。
兹游足娱习，所遇皆胜绝。
四海齐斋翁，清风传奕叶。
平生心本朝，峨冠蓬怒发。
子皮五湖棹，烟波时出没。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。